钦定古今图书集成/明伦汇编/闺媛典/第040卷 > 黎庄夫人
## 钦定古今图书集成/明伦汇编/闺媛典/第040卷 > 黎庄夫人

按刘向《列女传》：黎庄夫人者，卫侯之女，黎庄公之夫
人也。既往而不同，欲所务者异，未尝得见，甚不得意。
其傅母闵夫人贤，而公反不纳，怜其失意，又恐其已
见，遣而不以时去，谓夫人曰：“‘夫妇之道，有义则合，无
义则去。今不得意，胡不去乎’？乃作诗曰：‘《式微》式微，胡
不归’？夫人曰：‘妇人之道，一而已矣。彼虽不吾以，吾何’”
可以离于妇道乎？乃作诗曰：微君之故，胡为乎中露？
终执贞一，不违妇道，以俟君命。君子故序之以编于
诗。